  Виталий Пронин Азьвыл министрез Рафис Касимовез суд улэ кыскизы законэн утиськись тэлез кораны лэземез понна. Кызьы ивортэ элькун Прокуратура, 2013-тӥ - 2014-тӥ аръёсы министерствоен кивалтыкуз, со нюлэс корасьёсын 13 огкылъёс юнматэм. Озьы, законэз тӥяса, арендае сётэмын но погыръяны лэземын вылэм 7 заказникъёсысь писпуосты. Соин йырин инкуазьлы бадӟым изъян ваемын. Быдтэмын Удмуртиысь Горд книгае пыртэм будосъёс, губиос, дышем интыысьтызы пегӟизы шер пумиськись пӧйшуръёс. Азьвыл министр янгыше уськытэменызы соглаш кариськем, следствилы люкетымтэ. Тае лыдэ басьтыса, Ижысь Октябрь ёросысь суд солы 2 арлы условно амалэн кыл кутон сётӥз. Эдуард Степанов Туспуктэм: Удмурт дуннелэн архивысьтыз  